**Сыйфатлар иленә сәяхәт.**

***6 сыйныфта уен технологиясен кулланып, сыйфат темасын кабатлау дәресе.***

МБОУ “Шәрбән төп мәктәбе”нең I квалификацион категорияле татар теле һәм әдәбияты укытучысы Шакирова Р. М.

**Максат:** сыйфат темасы буенча өйрәнелгән белем һәм күнекмәләрне кабатлау һәм ныгыту; укучыларның иҗади сәләтләрен үстерү,белем алуга кызыксыну уяту; халык авыз иҗатына хөрмәт, икмәккә сакчыл караш, игенче хезмәтенә ихтирам тәрбияләү; тапкырлык, җитезлек, бердәмлек сыйфатлары тәрбияләү.

**Җиһазлау:** компьютер, мультимедиа проектор, «Сыйфатлар илендә” исемле презентация, ромашка төшерелгән карточкалар.

**Дәрес барышы:**

**Дәресне оештыру.**

Дәреснең максатын аңлату, дәреснең темасын әйтү.

**Уен технологиясенә таянып, иҗади биремнәр үтәү.**

1 слайд.

Дәреснең темасы – “Сыйфатлар илендә”.

2 слайд. Кроссворд чишү.

1. Су түгел – сыек, кар түгел-ап –ак (сөт).
2. Кечкенә генә йорт, эче тулы корт. (кыяр)
3. Баш астында баллы кашык. (йокы)
4. Әнә аксыл чите күренә, җитеп булмый гомер дә. (офык)
5. Өй артында ак калач. (ай)
6. Мич эчендә кара мәче. (төтен)

3 слайд . Кроссвордның дөреслеген тикшерү.

4 слайд. “Кем зирәк, кем өлгер?” уены.

Бирем: табышмакларның җавапларын табарга, сыйфатларның дәрәҗәләрен билгеләргә.

1. Кызыл кызы җир астында,

Чәчләре җир өстендә. (кишер)

1. Ап – ак булса да кар түгел, тәмле булса да бал түгел. (шикәр)
2. Иртән алсу чәчәк ата,

Кич чәчәкләр җиргә ята.

Сабак башы - комлы шар.

Һәркем яратып ашар. (мәк)

1. Көйдергән дә ул,

Сөйдергән дә ул.

Иң ачы да ул,

Иң татлы да ул.

Ул нәрсә? (тел)

1. Үзе кып – кызыл, күлмәге ямь – яшел. (Карбыз)
2. Ак ябалак ак киезгә ятар. (кар)
3. Гөрли – гөрли җырлый ул,

Кызыл читек кия ул.

Күлмәкләре күгелҗем,

Татулыкны сөя ул. (күгәрчен)

1. “Әйтеп бетер!” уены.

Бирем: күп нокталар урынына сыйфатларның антонимнарын куеп, мәкальләрне әйтеп бетерергә.

1. Акылы кысканың теле ... (озын.)
2. Сүзнең - кыскасы, бауның ... (озыны) яхшы.
3. Яңа дустым булды диеп, ... (иске) дусны ташлама.
4. Тәмле дә тел, ... (тәмсез) дә тел.
5. Язгы хезмәт - ...(көзге) нигъмәт.
6. Яхшы сүз – җанга дару,

... (яман) сүз – канга агу.

1. “Баскычтан кем тизрәк төшәр?” уены.

Бирем: Табышмакларның җавапларын әйтергә, табышмаклардан сыйфатларны табып, шакмакларга урнаштырырга.

1. Утыра бер ак чүлмәк.

Өстенә кигән йөз күлмәк.(кәбестә)

1. Вак кынадыр үзләре,

Ялтырыйдыр күзләре.(йолдызлар)

1. Өй артында озын агай

Энә белән кое казый. (тамчы)

1. Базарда табылмас,

Үлчәүдә үлчәнмәс,

Аннан татлы нәрсә булмас.(йокы)

1. Төбе алмалы,

Башы чалмалы. (бәрәңге)

1. “Мин нинди? Әйтеп кара!” уены.

Бирем: рәсемнәрдә күрсәтелгән предметларга хас билгеләрне язарга.

1. “Яшеренгән сүзләр” уены.

Бирем: асыл һәм нисби сыйфатларны ике төркемгә аерып язарга.

( Асыл сыйфатлар: сары, нечкә, сыек, күк, баллы, олы, зәңгәр, тар, көчле, кыска, йомшак.

Нисби сыйфатлар: кышкы, гыйльми, әдәби, шәхси, сәяси, фәнни, сыйнфый, аграр, җәйге)

1. Шигырьне сәнгатьле уку.

* Ни өчен алтын син, арыш? –

Диеп җилләр истеләр.

Тук башаклар җавап бирде:

* Алтын куллар үстерә!

Сорау:

1. “Алтын арыш, алтын куллар” дигән сүзтезмәләрне сез ничек аңлыйсыз?
2. “Алтын арыш , алтын бодай, алтын башак” дигәндә төс кенә күздә тотыла микән?
3. Ни өчен икмәк алтынга тиңләштерелә?
4. Икмәк турында нинди мәкальләр беләсез?

Икмәк - ил байлыгы.

Икмәк булса, җыр да була.

Табын күрке – икмәк.

1. “Ромашка” уены.

Бирем: Сыйфат сүз төркеменең тулы билгеләмәсе килеп чыгарлык итеп, ромашка таҗларына җөмләләр язарга.

1. Сыйфат предметның билгесен белдереп, нинди?, кайсы?, кайдагы? сорауларына җавап бирә.
2. Сыйфат ачыклап килгән исем сыйфатланмыш дип атала.
3. Сыйфатлар асыл һәм нисби дигән төрләргә бүленәләр. Антоним һәм синоним сыйфатлар була.
4. Сыйфатның дүрт дәрәҗәсе бар: гади, чагыштыру, артыклык, кимлек.
5. Ясалышы ягыннан сыйфатлар тамыр, ясалма, парлы, кушма, тезмә сыйфатларга бүленәләр.
6. Сыйфат җөмләдә – аергыч, исемләшкәндә ия, хәбәр, аергыч, тәмамлык булып килә.

**Дәресне йомгаклау.**

Билгеләр кую. Өй эше бирү.

Өй эше. “Мин язучы бүген”.

***Кызарып алсу таң ата. Серлелек пәрдәсен ертып, табигать уяна. Әнә ...***

Бирем. Мөмкин кадәр күбрәк сыйфатлар кулланып, таң ату күренешен тасвирлап, текстны дәвам итеп язарга.